ba9934372c9172c0aaefbda3e506cc4f
Από ποιους τύπους γκαραζόπορτας μπορείς να επιλέξεις;
-----------------------------------------------------


douleutaras.gr
2021.04

Υπάρχουν 2 διαφορετικοί τύποι μοτέρ γκαραζόπορτας, από τους οποίους μπορείς να επιλέξεις. Οι τιμές τους διαφέρουν από περίπτωση σε περίπτωση, ειδικά με βάση την ισχύ τους. Έτσι, οι μηχανισμοί γκαραζόπορτας που μπορείς να επιλέξεις είναι οι εξής:


**1. Αυτόματη Γκαραζόπορτα:** Η αυτόματη γκαραζόπορτα αποτελεί μία πολύ δημοφιλή επιλογή, καθώς προσφέρει τεράστια άνεση χρήσης για όλους όσους έχουν πάρκινγκ. Το άνοιγμα και το κλείσιμο της γκαραζόπορτας πραγματοποιείται με τηλεχειριστήριο. Αν και υπάρχει η φήμη ότι η τιμή της είναι υψηλή, αυτό δεν ισχύει, καθώς πλέον υπάρχουν στην αγορά οικονομικές αυτόματες γκαραζόπορτες που μπορούν να καλύψουν οποιονδήποτε προϋπολογισμό.


**2. Χειροκίνητη Γκαραζόπορτα:**  Η χειροκίνητη γκαραζόπορτα, δεν αποτελεί την πιο βολική επιλογή, καθώς το άνοιγμα και το κλείσιμο της πόρτας γίνεται χειροκίνητα και έτσι κάθε φορά που κάποιος θέλει να εισέλθει ή να εξέλθει από το γκαράζ, είναι απαραίτητο να σηκώνει την πόρτα με μία ειδική λαβή. Για να παρέχει ασφάλεια ο συγκεκριμένος μηχανισμός, κλειδώνει στις δύο κάτω γωνίες της.


Πέρα από τον μηχανισμό λειτουργίας μίας γκαραζόπορτας, υπάρχουν και διαφορετικά μοτέρ στις γκαραζόπορτες με βάση την κίνησή τους.


### **Ποια είναι τα πιο δημοφιλή είδη μοτέρ γκαραζόπορτας;**


Οι μηχανισμοί ανοίγματος στις γκαραζόπορτες, με την εξέλιξη της τεχνολογίας εξυπηρετούν οποιονδήποτε χώρο, ανάγκη και προϋπολογισμό. Οι μηχανισμοί και τα μοτέρ γκαραζόπορτας, λοιπόν, ανάλογα με τον τρόπο λειτουργίας τους, μπορούν να χωριστούν στις εξής κατηγορίες:


* **Μοτέρ Συρόμενης πόρτας**, που κυλίεται συνήθως με ρόδες
* **Μοτέρ Ανοιγόμενης πόρτας**, όπως μία πόρτα σπιτιού που περιστρέφεται γύρω από έναν ακριανό κάθετο άξονα
* **Μοτέρ για ρολά ασφαλείας**
* **Μοτέρ για Σπαστές Γκαραζόπορτες**, δηλαδή ένα ή δύο φύλλα που διπλώνουν
* **Μοτέρ για Μονοκόμματες πόρτες,** που συνήθως περιστρέφεται γύρω από έναν οριζόντιο άξονα και ανοίγει προς τα πάνω


Τα μοτέρ και οι διάφοροι μηχανισμοί γκαραζόπορτας είναι γενικά ανθεκτικά μηχανήματα που σπάνια θα παρουσιάσουν ανάγκες επισκευής και service. Ωστόσο και οι καλύτεροι μηχανισμοί γκαραζόπορτας, σε κάποιο σημείο μπορεί να παρουσιάσουν βλάβη και να χρειαστούν επισκευή.


Οι επαγγελματίες της πλατφόρμας μας, συνιστούν τακτική συντήρηση στις γκαραζόπορτες και μάς έδωσαν μία λίστα με βασικές συμβουλές θα σε βοηθήσουν να αποφύγεις το σέρβις γκαραζόπορτας.


